Skrifa skal greinagerðina inn í keynote skjal sem sett hefur verið upp fyrir Áruna , öll fylgigögn ( s.s. gröf , töflur , línurit , auglýsingar ) skulu vera sett inn í skjalið . Greinargerðin þarf að innihalda lýsingu á markaði og samkeppnisumhverfi , markaðsáætlun og markmiðum og síðast en ekki síst sönnun á árangri herferðarinnar . Hnitmiðaðar : Takmarka skal efnið við rýmið sem veitt er í staðlaða forminu . Innsendingar sem fara fram úr því verða dæmdar ógildar . Sönnun á árangri er skýr : Mikilvægt er að sýna fram á raunverulegan árangur með rökstuddum hætti . Auglýsingaherferðir sem birtust á Íslandi milli 1. janúar 2018 og 31. desember 2019 eru gjaldgengar keppnina . Ástæður fyrir ógildingu innsendinga í ÁRUNA Eftirfarandi leiðir til ógildingar innsendinga og fyrningar þátttökugjalds : Ófullnægjandi sönnun um árangur – Allar upplýsingar sem settar eru fram sem „ sönnun um árangur “ verða að vísa í ákveðna heimild . Handskrifaðar greinargerðir – Innsendingum verður að skila á rafrænu formi á Dropbox svæði Áru . Skil á efni er ekki samkvæmt þátttökureglum . Formlegar athugasemdir vegna ÁRU skal senda með tölvupósti á imark@imark.is og úrskurðarnefnd mun taka þær fyrir . Úrskurðarnefnd skipar stjórnarformann ÍMARK , framkvæmdastjóra ÍMARK og formann viðkomandi dómnefndar ( ÁRA ) . Formlegum athugasemdum er svarað með niðurstöðu úrskurðanefndar .